CELEX: C2007/199/18
Language: fi
Date: 2007-08-25 00:00:00
Title: Asia C-181/06: Yhteisöjen tuomioistuimen tuomio (toinen jaosto) 5.7.2007 (Tribunal Administrativo e Fiscal do Porton (Portugali) esittämä ennakkoratkaisupyyntö) — Deutsche Lufthansa AG v. Ana — Aeroportos de Portugal SA (Lentoliikenne — Lentoasemat — Maahuolinta — Maahuolinnan hallinnosta ja valvonnasta perittävä maksu)

25.8.2007   
            
            
               FI
            
            
               Euroopan unionin virallinen lehti
            
            
               C 199/11
            
         Yhteisöjen tuomioistuimen tuomio (toinen jaosto) 5.7.2007 (Tribunal Administrativo e Fiscal do Porton (Portugali) esittämä ennakkoratkaisupyyntö) — Deutsche Lufthansa AG v. Ana — Aeroportos de Portugal SA
   (Asia C-181/06) (1)
   
   (Lentoliikenne - Lentoasemat - Maahuolinta - Maahuolinnan hallinnosta ja valvonnasta perittävä maksu)
   (2007/C 199/18)
   Oikeudenkäyntikieli: portugali
   Ennakkoratkaisua pyytänyt tuomioistuin
   Tribunal Administrativo e Fiscal do Porto
   Pääasian asianosaiset
   
      Kantaja: Deutsche Lufthansa AG
   
      Vastaaja: Ana — Aeroportos de Portugal SA
   Oikeudenkäynnin kohde
   Ennakkoratkaisupyyntö — Tribunal Administrativo e Fiscal do Porto — Pääsystä maahuolinnan markkinoille yhteisön lentoasemilla 15.10.1996 annetun neuvoston direktiivin 96/67/EY (EYVL L 272, s. 36) 16 artiklan 3 kohdan tulkinta — Pääsy maahuolinnan markkinoille yhteisön lentoasemilla — Pääsystä maahuolinnan markkinoille ja valvonnasta perittävä maksu
   Tuomiolauselma
   Asetuksen nro 12/99, joka on annettu 30.7.1999, 10 §:n 1 momentin ja 21.3.1990 annetun asetuksen nro 102/90, sellaisena kuin se on muutettuna 26.7.1999 annetulla asetuksella nro 280/99, 18 §:n 2 momentin kaltaiset kansalliset säännökset ovat ristiriidassa yhteisön oikeuden kanssa paitsi, jos mainitussa lainsäädännössä säädetty maahuolinnan hallinnosta ja valvonnasta perittävä maksu suoritetaan vastikkeena kaikista palveluista tai osasta palveluja, jotka luetellaan pääsystä maahuolinnan markkinoille yhteisön lentoasemilla 15.10.1996 annetun neuvoston direktiivin 96/67/EY liitteessä olevassa 1 kohdassa, ja jos kyseinen maksu ei merkitse maksun kantamista sellaisista palveluista, joista on jo suoritettu korvaus muun maksun tai veron muodossa, toiseen kertaan. Siinä tapauksessa, että kansallisen tuomioistuimen suorittaman selvityksen päätteeksi ilmenee, että pääasiassa kyseessä oleva maksu on lentoaseman rakennelmien ja laitteiden käytöstä perittävä maksu, kyseisen tuomioistuimen tehtävänä on varmistua siitä, täyttääkö mainittu maksu direktiivin 96/67 16 artiklan 3 kohdassa säädetyt asianmukaisuutta, puolueettomuutta, avoimuutta ja syrjimättömyyttä koskevat edellytykset.
   
      (1)  EUVL C 154, 1.7.2006.